שיחה:פיגמנטי צביעה

message: התחלתי לעבוד על הערך בהרחבה הכרחית לפיגמנט. אני לא מטפל בכל הפיגמנטים בשימוש תעשייתי מחמת המקום, אבל כל מי שרוצה להרחיב כמובן מוזמן. המטרה היא ליצור עמוד ובו נתונים מתומצתים ומהימנים. התכנון הוא לחלק את הפיגמנטים למשפחות צבעים לפי אינדקס צבע, ולכל אחד לשים טבלה ובה: דוגמית צבע, מדד דהייה, רעילות, והתאמה למדיומים.
היות והרשימה ארוכה, ייתכן שהעריכה תיקח יותר משבוע. עמכם הסליחה. Assafsh 20:19, 26 בספטמבר 2007 (IST)
replies: text: לא ברורים לי הצבעים בערך. ערכי RGB מתאימים לצבע מסוים, ולא לצבען. מה מקורם? ‏odedee • שיחה 21:08, 26 בספטמבר 2007 (IST)
replies: text: :על מנת להדגים את הגוון של פיגמנט, נהוג לצלם את הצבע שנוצר ממנו בערבוב עם מדיום מסוים. בחרתי לדגום מתוך קטלוגי צבעים מקוונים של חברות צבעים כגון "וינזור וניוטון" ו"גולדן", ממבחר של צבעי מים, אקריליק ושמן המבוססים על הפיגמנט המתואר. השתמשתי בדגימה ממוחשבת מהקטלוג המקוון ותוכנת עריכת תמונות פשוטה, על מנת ליצור את הדוגמיות. לאחר מכן, תייגתי אותן והעליתי אותן ברשיון חופשי לוויקישיתוף. כל צבען, כחלק מתכונותיו, הוא בעל צבע מסוים, ולכן ראוי שדוגמית גוון תצורף לתיאורו. אגב, אם יש לך הערה לגבי המבנה, זה זמן טוב להעיר. אני בדיוק בתהליך של בניית הערך. Assafsh 21:25, 26 בספטמבר 2007 (IST)
replies: text: ::טוב, זו שיטה מאוד (מאוד מאוד) לא מדויקת (וגם מחקר מקורי). עדיף למצוא רפרנסים שבהם היצרנים מציינים את הערכים המתאימים ומתייחסים גם לצורת ההכנה, לאשפרה וכו'. ‏odedee • שיחה 21:43, 26 בספטמבר 2007 (IST)
replies: text: :::רעיון מעניין. "גולדן", שהיא חברה מדויקת מאוד בענייני מדידה, מפרסמת את ערכי הכרומה/בהירות/רוויה של כל הגוונים שלה. למרבה הצער, היא לא מכסה את כל הגוונים בערך הנ"ל. אני שוקל בחיוב להוסיף את המדידות הנ"ל לטבלאות הנתונים. לגבי דיוק: במרבית המקרים מצאתי שאותו פיגמנט, המפורסם כפיגמנט יחיד בצבע מסוים, יכול להיות בעל גוון שונה אצל כל יצרן. כך כחול פתלו יכול להיות ירקרק, כחלחל, בהיר או כהה בהתאם למדיום בו עורבב, אופן ההכנה של הצבע ועוד. הדבר בולט יותר בפיגמנטים מבוססי מחצבים מעורבים (כמו סיינה שרופה) בו הפיגמנט עצמו יכול להיות בגוונים שונים בהתאם למקום חציבתו. אני לא בטוח שניתן, באופן מוחלט, לקבוע נקודה על מרחב הצבע ולקרוא לה כחול פתלו, ובטח שלא סיינה שרופה. בכל מקרה, אותן דוגמיות אינן העיקר בערך: מתחת לכל טבלת ערכים (שכמובן תהיה מבוססת על נתונים יבשים) יהיה תיאור של ההרכב הכימי של הפיגמנט, היסטוריה רלוונטית ועוד. מבחינתי, אני מוכן לפרסם הצהרה בנוסח "הדוגמיות להמחשה בלבד". Assafsh 21:52, 26 בספטמבר 2007 (IST)
replies: text: ::::אי אפשר לקבוע נקודה יחידה, הן משום שיצרנים שונים מספקים מוצר שונה תחת אותו השם, והן משום שגם אצל אותו יצרן יש שינויים בין אצוות. יצרני הצבעים ממילא נעזרים בספקטרופוטומטר לתיקון הגוונים. הבעיה היא שמה שסרקת הוא לגמרי לא מדויק, ועדיף להימנע ממנו, גם משיקולי מחקר מקורי וגם (עוד יותר) משיקולי נכונות. למשל, אין משמעות לקביעת RGB אם לא מוגדר באיזה תאורה הוא נמדד. ערכי כרומה/בהירות/רוויה הם אכן מתאימים יותר מאשר RGB (למשל כי שליטה בכמות הצבען משנה את הרוויה), כי היצרן מודד אותם ישירות על הדגמים (במקום שיצלם את הדגמים (כולל שגיאת מדידה), ידפיס אותם (כולל אי דיוק בדפוס) ואז אתה תסרוק אותם (כולל אי דיוק בתאורה ובמדידה). ההערה כי הדוגמיות הן להמחשה היא חיונית, אבל מעבר לכך, עדיף כאמור להשתמש בנתוני יצרן (או לבדוק מה ה-RGB שהיצרן משתמש בו באתר שלו, להמחשה). ‏odedee • שיחה 22:14, 26 בספטמבר 2007 (IST)
replies: text: :::::אוסיף ההערה מיד. בינתיים השלמתי את מדידת הרעילות בטבלאות. כמו כן, על מנת שנוכל לתאם ציפיות, אני מציג אחד מהמקורות שלי:, שמתאר בצורה מדוקדקת (אם כי לא אינציקלופדית) את הפיגמנטים השונים בשימוש אמנים. ולמען ההבהרה: כל הדוגמיות שלקחתי נשאבו ישירות מאתר יצרני הצבעים, לפי ערכי RGB שהופיעו בעמוד ה-HTML. לא השתמשתי בקטלוג בעותק קשה בשום שלב. במידה ואוכל לדייק יותר, אעשה כן. Assafsh 22:31, 26 בספטמבר 2007 (IST)
replies: text: ::::::אהה, זה הרבה יותר טוב: אם אלה הקואורדינטות שמציג היצרן, אין בעיה להשתמש בהן. כדאי לחפש באתר היצרן מה מקור האור שהשתמשו בו (בטח D65) ולציין זאת בערך ליד ההערה על ההמחשה. ‏odedee • שיחה 03:11, 27 בספטמבר 2007 (IST)

message: נותרו עוד 15 פיגמנטים לעבור. סיימתי עבודה על 40, לפי הספירה שלי.
זה ערך ארוך, אבל הוא ממצה. אחרי שאסיים אותו, אני שוקל לנקות מעט את פיגמנט, ולהכניס קישורים פנימיים לערך זה. אם למישהו יש רעיון להוסיף צבענים לרשימה (אני מאמין שכללתי את כל הצבענים הרלוונטיים היום) אנא, שמרו על המבנה של האחרים. בתקווה מחר או מחרתיים אסיים לעבוד על כולם. Assafsh 22:51, 28 בספטמבר 2007 (IST)
replies: text: עוד שמונה נותרו. אני מקווה שאוכל להשלים את הערך היום או מחר. השאלה היא איך עדיף לפלג אותו (נראה לי שהוא ארוך מדי כיום).Assafsh 09:31, 30 בספטמבר 2007 (IST)
replies: text: :אני לא בטוח שכדאי לפלג אותו. אני חושב שכמה שינויים טכניים יכולים לעזור מאוד: אם תכניס את שם הפיגמנט לטבלה, במקום ליצור טבלה קטנה בכל פרק, ייעלם תוכן העניינים הענק הזה. גם את תיאור הפיגמנט תוכל אולי להכניס בשדה השמאלי בטבלה, וזה יקצר את הערך עוד. ‏odedee • שיחה 10:06, 30 בספטמבר 2007 (IST)
replies: text: ::רעיון מצוין, שכבר חשבתי עליו לא מעט - אבל ברצוני עדיין לאפשר לקשר לתוך העמוד מעמודים חיצוניים, שמציינים פיגמנט מסוים. כך למשל מישהו שיכתוב על אולטראמרין, יוכל לסמן קישור: פיגמנטי צביעה#אולטראמרין (Ultramarine), מס' PB29. אני לא בטוח שהדבר אפשרי אם שמות הפיגמנטים לא יהיו בכותרת משנית כלשהי. יש לך אולי פתרון טכני לזה? Assafsh 10:49, 30 בספטמבר 2007 (IST)
replies: text: :::אפשר להשתמש בעוגן - ר' עזרה:קישורים#קישור למיקום שאיננו פסקה. אני רק לא בטוח איך העוגנים מתפקדים בתוך טבלה - ייתכן שהקישור תמיד יגיע לראש הטבלה ולא לשורה המתאימה, ותצטרך את "עוגן2". נסה ונראה. ‏odedee • שיחה 11:00, 30 בספטמבר 2007 (IST)
replies: text: ::::מעולה, זה מה שחיפשתי. אני אעבור לטבלאות גדולות יותר, ללא כותרות מדרגה שלישית, מיד אחרי שאסיים את הערכים החסרים. עם הצבת עוגנים, ואולי תפריט מבוסס צבעים, אני חושב שאפשר להפוך את הערך ליותר נגיש ושימושי. תודה. Assafsh 11:17, 30 בספטמבר 2007 (IST)
thread_title:  דוח התקדמות 

message: בהתאם לעצה קודמת, ניסיתי לצמצם את הטבלאות כך שכל קטגוריה תזכה לטבלה מרוכזת. הדבר אמור לצמצם משמעותית את תוכן העניינים המפחיד. השאלה היחידה היא האם התוצאה קריאה. לפני שאמשיך, ניסיתי את המעבר בקטגוריה אחת (אדומים). אשמח לדעות לגבי עיצוב. Assafsh 19:35, 1 באוקטובר 2007 (IST)
replies: text: זה הרבה יותר טוב. אני חושב שזה ייראה מקצועי יותר אם הטבלה תימתח על כל הדף - כרגע היא רק על 70 אחוז מהרוחב בערך. דבר שני, אין צורך לכתוב "דוגמית" לגבי הצבע - ברור שזה מה שזה. כדי לנצל טוב יותר את המקום, עדיף אולי להוסיף את הדוגמית כפס ארוך בשורת הכותרת של הצבע המתאים. זה גם יפנה יותר מקום בטבלה לטקסט, שאני מציע לכתוב כטור בטבלה עם שאר הפרמטרים, ולא מתחתיהם. זה יעשה את הטבלה עוד יותר קומפקטית וקריאה. ‏odedee • שיחה 10:37, 2 באוקטובר 2007 (IST)
replies: text: :אני גם חושב שזה נראה יותר מסודר. אני יכול להעביר את רוחב הטבלה לעמוד מלא (שזה משתנה לפי רזולוציה) אבל ראשית אני רוצה להשאיר את הטבלה ברוחב 600 עד לסיום העריכה, כי זה הרוחב המלא שלה ברזולוציה 800 על 600. לגבי העברת הדוגמית - להעביר את הדוגמית לשורת הכותרת (לחלקה לשני תאים) הוא עניין פשוט, השאלה היא כמה יותר יפה זה יראה. המטרה שלי היא ליצור ראשית כל מראה אחיד ומסודר ככל שאפשר. לגבי העברת הטקסט - אני חושב שלא כדאי להעבירו לשמאל כתא נוסף מחמת גודלו. ברוב המקרים גודל התא הזה יגרום לשורה בטבלה להיות גבוהה מדי, עם מילה בודדת צפה באמצע כל שאר התאים. הדבר יחריף עוד יותר אם נקטין רזולוציה. יש לי כמה רעיונות עיצוב ששווה לבדוק, אך ראשית אני רוצה לבסס גרסה בפורמט הנוכחי, כדי שיהיה קל לחזור אליה אם נבחר. Assafsh 12:55, 2 באוקטובר 2007 (IST)

text: :יש מידה של הצלחה: ניקיתי את הטבלאות משאריות מיותרות של העיצוב הישן, והעברתי אותן ל-90% מרוחב מקסימלי. זה נראה לרוב רחב מדי (מבחינת מילוי הטקסט, אבל אולי יותר נאה. עניין של טעם. קישרתי עם עוגנים את הטבלאות, והשארתי הוראות קישור נוחות ב"כללי". אני חושב שזה מקבל צורה. אם אתה עדיין חושב שהדוגמית צריכה לעבור למעלה, בהתחשב במה שכתבתי, אני אנסה את זה - מקסימום נשחזר את הגרסה הנוכחית. Assafsh 22:34, 2 באוקטובר 2007 (IST)
replies: text: ::כן, אני בהחלט חושב כך. זה אמנם נראה הרבה יותר טוב, אבל אני חושב שייראה עוד יותר טוב אם כל צבען ייקח פחות שורות מהדף, והערך יתקצר (אנכית) מבלי לאבד מתוכנו. את הוראות הקישור שהוספת צריך להסתיר - הקורא אינו צריך לקרוא הוראות שנועדו לוויקיפדים. אתה יכול להכניס אותן לתוך הערה מוסתרת. ‏odedee • שיחה 10:59, 3 באוקטובר 2007 (IST)
replies: text: :::שיניתי את הדברים כפי שהצעת: הרחבתי את הטבלה לאורך מלא, העליתי את הדוגמית מעלה ושמתי בשורה שלה את הפרטים הכלליים. כרגע רק בפיגמנט אחד (הראשון ברשימת האדומים), אבל אם נחליט שזה העיצוב, יהיה קל להעביר אותו לשאר הפיגמנטים בעריכה אחת. לטעמי, כל המרחב שחסכנו באורך הטבלה שולי יחסית למראה הלא מסודר. אם יש לך רעיון ספציפי איך לסדר את זה, אנא גש לערך והראה לי על אחד מהפיגמנטים. Assafsh 16:07, 3 באוקטובר 2007 (IST)

text: :::היות ולא היתה תגובה במשך מספר ימים על אפשרות העיצוב החדשה, אני שוקל להחזיר את ארגמן אליזרין למקום, ולכל היותר להגדיל את נפח הטבלאות לרוחב מלא. יותר מצומצם מזה לא נצליח להשיג לדעתי. להעלות את התיאור לטור בטבלה נראה לא אסתטי. כדי לאפשר מקום לדעות, אני אבצע את השינויים מחר או מחרתיים. Assafsh 20:58, 6 באוקטובר 2007 (IST)
thread_title:  מעבר לטבלאות 

message: ועוד בקדמיום ? ככל הידוע לי תחמוצת אבץ אינה רעילה כלל ואף משמשת בחומר מרגיע לעור. אליבאבא - שיחה 21:54, 12 במרץ 2009 (IST)
thread_title:  תחמוצת אבץ לבנה היא רעילה ? 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.colour-index.org
** In פיגמנטי צביעה on 2013-05-05 09:07:26, Socket Error: 'No address associated with hostname'
** In פיגמנטי צביעה on 2013-05-15 23:08:00, Socket Error: 'No address associated with hostname'
--Matanyabot - שיחה 02:08, 16 במאי 2013 (IDT)
thread_title:  קישור שבור 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.astm.org/cgi-bin/SoftCart.exe/STORE/filtrexx40.cgi?U+mystore+rixm2624+-L+LIGHTFASTNESS+%2Fusr6%2Fhtdocs%2Fastm.org%2FDATABASE.CART%2FREDLINE_PAGES%2FD4303.htm נמצא כקישור שבור. מומלץ להוסיף https://web.archive.org/web/20200616002452/https://www.astm.org/cgi-bin/SoftCart.exe/STORE/filtrexx40.cgi?U+mystore+rixm2624+-L+LIGHTFASTNESS+%2Fusr6%2Fhtdocs%2Fastm.org%2FDATABASE.CART%2FREDLINE_PAGES%2FD4303.htm לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 17:16, 21 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022) 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.astm.org/cgi-bin/SoftCart.exe/STORE/filtrexx40.cgi?U+mystore+rixm2624+-L+LIGHTFASTNESS+/usr6/htdocs/astm.org/DATABASE.CART/REDLINE_PAGES/D4303.htm נמצא כקישור שבור. לא נמצא בארכיון.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 05:50, 16 ביוני 2023 (IDT)
thread_title:  נמצאו קישורים חיצוניים שצריכים תיקון (יוני 2023)